
          ОБЩИНА ГУЛЯНЦИ, ОБЛАСТ ПЛЕВЕН

                          гр. Гулянци, ул. “В. Левски” № 32, тел:6561/2171, е-mail: obshtina_gulianci@ma
О  Т  Ч  Е  Т
за изпълнение на Програмата за опазване на околната среда на Община Гулянци    през 2017г.
Настоящия отчет по общинската програма за опазване на околната среда е в изпълнение на Закона за опазване на околната среда – чл.79; ал.5 и Закона за управление на отпадъците – чл.52, ал.9. 

Програмата е за периода 2015-2020 г. и е приета с Решение № 136 /24.06.2016 г. 
Отчетът за изпълнение на плана за действие заложен в общинската програма за опазване на околната среда включва информация за степента на постигане на целите на програмата, резултатът и предприетите мерки.
В изпълнение на Програмата, съобразно специфичните стратегически цели и Плана за действие към нея, са предприети следните мерки/действия:

1. Подобряване управлението на водите и развитие на инфраструктурата за питейни и отпадъчни води
Опазване чистотата на водата е първостепенна задача, осигуряваща здравословно съществуване на човешкия индивид. 

Мярка: Доизграждане и рехабилитация на водопроводната мрежа, непрекъснато водоподаване и гарантирано качество на водата в населените места. 
Община Гулянци кандидатства за финансиране по ПУДОС с обект: „Реконструкция на част от водопроводната мрежа в с. Милковица, Община Гулянци” І етап.
2. Подобряване на ефективността на системата за управление на отпадъците на територията на общината

На основание чл.52, ал. 1 от Закон за управление на отпадъците и чл. 79, ал. 1 и ал. 4 от Закон за опазване на околната среда, кмета на общината е разработил Програма за управление на отпадъците, която е приета с Решение № 137/24.06.2016 г. от общински съвет – гр. Гулянци, контролиращ нейното  изпълнение.
Програмата  е неразделна част от общинската програма за опазване на околната среда  и е за  периода 2016-2020 г.
Стратегическата цел на програмата за управление на отпадъците е да се постигне високо ниво на защита на околната среда в община Гулянци. Чрез нейното реализиране  се цели намаляване на замърсяването на околната среда в община Гулянци, установяването на ефективна и екологосъобразна система за съвременно управление на отпадъците чрез повишаване на разделното събиране и рециклирането на отпадъците  в  общината. 

Управление на отпадъците се извършва от Община Гулянци дейност „Чистота”.  Общината притежава регистрационен документ издаден от РИОСВ Плевен за дейност по събиране и транспортиране на отпадъци от бита на населението. Организираното сметосъбиране и транспортиране на отпадъците обхваща 100% от населението на общината. То се извършва два пъти в месеца от две  сметосъбирачни машини. Събраните отпадъци се извозват до регионално депо Плевен. В края на годината беше закупена третата  сметосъбирачна машина на стойност  49.993 лв. която ще поема графика на машините, когато са в  неизправност. Бяха закупени и 87 контейнера тип „Бобър” на обща стойност  44. 896  лв., които ще послужат за подмяна на стари съдове и подобряване на сметосъбирането. 
Съгласно Договора за възлагане на обществена поръчка с предмет „Експлоатация и стопанисване на Регионална система за управление на отпадъците в регион Плевен за общините Плевен,  Гулянци, Долна Митрополия, Долни Дъбник, Искър, Пордим” както и Сдружение  „Регионално управление на отпадъците – Плевен” включващо Клетка № 1 на „Депо за неопасни отпадъци, инсталация за предварително третиране на отпадъците и инсталация за компостиране ” единичните договорени цени за изпълнение на дейностите по експлоатация и стопанисване на регионалната система са както следва:

-  Предварително третиране чрез сепариране на неопасни отпадъци – сепариране на смесени битови отпадъци, отделяне на рециклируеми отпадъчни материали  (стъкло, метали, пластмаси, хартия и картон)  - 18.90 лв. на тон отпадък  без вкл. ДДС

- Оползотворяване чрез компостиране зелени отпадъци в инсталацията  за компостиране на „зелени”  отпадъци – 14,60, без вкл. ДДС

 - Депониране на отпадъци  в клетка № 1 – 14,80 лв. без вкл. ДДС

Общината редовно превежда необходимите отчисления  съгласно  чл. 60 и чл.64 от Закона за управление на отпадъците и дължимата сума за предварително третиране и депониране на битовите отпадъци от Община Гулянци и не е просрочвала плащане.

През 2017 г. размера на такса битови отпадъци за населени места, в които се извършват услуги по сметосъбиране, сметоизвозване, депо,чистота и  отчисленията по чл. 60  и 64 от ЗУО,   съгласно приетия способ за определяне на ТБО се  увеличи от 4% на 5% , а за  нежилищни имоти на юридически лица, които се водят като ДМА – върху по-голямата стойност от данъчната оценка и отчетната стойност, съгласно приетия способ за определяне на  ТБО от 7% на 8%. 

В сила са договорите с „Екобултех”АД за разделно събиране и оползотворяване на излязло от употреба електрическо и електронно оборудване /ИУЕЕО/,  и  с „Екобулбатери”АД за организиране и управление на дейностите по събиране, транспортиране, временно съхраняване, предварително третиране и оползотворяване /обезвреждане на негодни за употреба батерии и акумулатори /НУБА/. На първата акция за събиране на горепосочените отпадъци бяха предадени  600 бр. газоразрядни лампи и други ИУЕЕО. 

За пореден път общината е отправила предложение към всички организации за разделно събиране на отпадъци от опаковки за сключване на договор за въвеждане на системи за разделно събиране на отпадъци от опаковки и битови отпадъци за отпадъчните материали: хартия и картон, метали, пластмаси и стъкло, но получихме отговор само от една организация, и то отрицателен. 
В долупосочената таблица са представени събраните приходи и извършените   разходи  на дейност „Чистота”  през 2017 г.
	Име на показател
	План
	Отчет

	
	
	

	Приход
	287083
	269071

	
	103532
	69575

	Такси за битови отпадъци
	240000
	238732

	Отчисления по чл.60 и 64 от ЗУО
	-56449
	-39236

	
	
	

	Разход
	280015
	242753

	Заплати на персонала нает по трудови правоотношения
	70470
	70467

	Други възнаграждения и плащания

за персонала / СБКО,болнични и др. /
	3500
	2643

	Задължителни осигурителни вноски от работодатели
	13056
	13052

	Работно облекло
	2000
	1968

	Материали
	18746
	18742

	Вода, горива и енергия
	41847
	41034

	Разходи за външни услуги
	18729
	17929

	Платени данъци и такси
	1354
	562

	Разходи за командировки
	70
	70

	Разходи за застраховки
	6546
	6546

	Придобиване на друго оборудване , машини  и съоръжения - контейнери
	71905
	69740

	Придобиване на транспортни средства
	31792
	


Мярка: Извършване на съвместни проверки с РИОСВ и областна администрация на складовете, в които се съхраняват ПРЗ с изтекъл срок на годност на територията на общината;
Служители на община Гулянци ежемесечно извършват проверки на склада за съхраняване на препарати за растителна защита с изтекъл срок на действие за евентуални течове извън склада, нарушаване на целостта на склада и др. и резултатите от проверките и  предприети действия се докладват на РИОСВ Плевен.
Мярка: Закриване на общинското депо;
Очакваме финансиране от ПУДОС на проект  „Закриване и рекултивация на сметище за твърди битови отпадъци в землището на гр. Гулянци”. 
Мярка: „Изготвяне на морфологичен анализ на състава и количеството на битовите отпадъци образувани на територията на община Гулянци.
В началото на 2017 г. беше изготвен окончателния Доклад за морфологичен анализ на състава и количеството на битовите отпадъци образувани на територията на община Гулянци. Съгласно Методика за определяне на морфологичния състав на битовите отпадъци,  ЕНЕРГИЙНА АГЕНЦИЯ-ПЛОВДИВ – проведе морфологичния анализ на битовите отпадъци на територията на общината през четирите  годишни сезона (пролет, лято, есен, зима) на 2016 г. по 1 проба на сезон от 1000 кг.
3.Подобряване  качеството на атмосферния въздух и намаляване на шума  на територията на общината

Община Гулянци попада в район за оценка на управление на качеството на атмосферния въздух по смисъла на чл. 30, ал. 1, т. 4 от Наредба № 7 регистриращ състояние на атмосферния въздух под установените за страната норми на замърсяване.

Чистотата на атмосферния въздух се дължи на няколко фактора – липса на големи пътно-транспорти артерии, замърсяващи въздуха чрез изхвърляните от автомобилите вредни газове и отсъствие на големи предприятия, замърсители на атмосферния въздух. Основни замърсители на въздуха в общината са транспорта и битовото отопление Чрез система от мерки за повишаване на ефективността на потреблението на енергия в общинските обекти може да се намалят консумацията и разходите за енергия, както и емисиите на парникови и вредни газове в атмосферния въздух и да се подобри качеството на околната среда в общината. 
Замяната на ниско ефективни горива и насърчаване използването на възобновяеми енергийни източници и др. ще допринесат  за намаляването  на парникови и вредни газове.

Като изпълнение на мерките за намаляване на консумацията и разходите за енергия, както и емисиите на парникови и вредни газове в атмосферния въздух Общината е кандидатствала за участие в дейностите по Проект „Красива България” 2018г. – „Въвеждане на мерки за енергийна ефективност на сградата на СУ”Асен Златаров – с. Гиген, Община Гулянци. Също така беше  одобрен за финансиране  обект „Въвеждане  на последващи мерки по енергийна ефективност на СОУ„ Христо Смирненски „ гр. Гулянци.
Успешно бяха въведени в експлоатация обектите: 

-  Инсталация за слънчева енергия и термопомпа в МБАЛ-Гулянци” –ПИ 18099.401.2374 по КККР на гр. Гулянци, Област Плевен
- „Въвеждане на мерки за енергийна ефективност на Жилищен блок 1, гр. Гулянци, ул.„Г.С.Раковски”6, УПИ XVI, кв.11, СС„Красавец”
- „Въвеждане на мерки за енергийна ефективност на Жилищен блок 3, гр. Гулянци, ул. „Добруджа”3, УПИ VI, кв.10А, СС „Мечта”.
4 Опазване и възстановяване на биолагичното разнообразие, вкл. Натура 2000

Мярка: Контрол на билкосъбирачите и билкозаготвителните пунктове на територията на общината;
С цел предотвратяване увреждането на естествените находища на лечебните растения и намаляване на техните ресурси, ежегодно се информира обществеността за диворастящите лечебни растения под специален режим на опазване и ползване, подробно описани в заповед на Министъра на околната среда и водите. През 2017 г. са издадени 6 бр. позволителни за ползване на лечебни растения от терени общинска собственост.

Мярка: Опазване на ловните  ресурси на територията на Общината;
През последните години се увеличи  популацията  на лисици и чакали на територията на Община Гулянци. Това причинява големи щети  на останалия дивеч. С  цел предотвратяване намаляването на броя на ловните животни в общината, Общината продължи да изплаща премия  на всеки отстрелян чакал в размер на 10.00 лв. и лисица 5.00 лв. до изчерпване на определената сума от 2000 лв. Съгласно протоколите съставени от комисията за приемане и отчитане на отстреляни хищници в района на община Гулянци назначена със Заповед № РД - 09-.40/27.10.2017 г. на Кмета на общината до края на 2017 г. на ЛРД „Стрелец” - гр. Гулянци е изплатена 
общата сума от 1750 лева. Горепосочената сума е за отстреляни 184 чакала и 26 лисици.

Мярка: Грижа за опазване на горския фонд, противопожарни мерки.
Противопожарните мероприятия за 2017 г. не са изпълнени поради това, че в обявяваните процедури не са се явили  кандидати за участие.

5. Превенция появата на свлачища и наводнения  възстанояване на нарушени терени
На територията на Община Гулянци са регистрирани свлачищни райони в селата Милковица, Долни Вит, Сомовит, Искър, Крета и Ленково. „Геозащита” Плевен ежегодно актуализира информацията за геоложката ситуация в тези свлачища и я предоставя на Община Гулянци. 
Мярка: Изграждане на подпорни стени като мерки за предотвратяване на свлачища.
В общинския бюджет за 2017 г. Община Гулянци е предвидила средства за борба с последствията от активизирани свлачища за обект:   „Подпорна стена на ул. „Тодор Каблешков”, в участъка от ОК 58 до ОК 61, с. Долни Вит. Също така бяха извършени геоложки проучвания и сондажи на обект :  „Инженерна геология и хидрогеология за свлачищни участъци в с.Сомовит :  улица "Батак", Цвятково дере и Гойчево дере”
6. Повишаване на информираността на населението относно състоянието на околната среда възможностите, които тя предлага за развиване на устойчиви икономически дейности и създаване на условия за подготовка на проекти в областта на екологията
Мярка: Периодично информиране на населението за изпълнението на мерките от Общинската програма за опазване на околната среда, както и за реализацията на различни други проекти с екологична насоченост, свързани с национални кампании и местни инициативи, чрез средствата за масова информация и други средства.
Отчета за изпълнение на  Общинска Програма за опазване на околната среда на община Гулянци  за 2016 г. е публикуван на интернет страницата на общината. През 2017 г. Община Гулянци се включи в Национална кампания  „Да изчистим България заедно”, като за това беше информирано населението.
/

